Адбылася таксама ІІІ Міжнародная выстаўка-конкурс малой друкаванай графікі і экслібрыса “Brest Print Triennial 2015”, у якой бралі ўдзел 367 мастакоў з 46 краін свету чатырох кантынентаў. Даслана больш за тысячу работ на тэму “Мір і вайна”. Выстаўка ладзілася да 70-годдзя Вялікай Перамогі. У выніку адмысловага праекта вельмі шмат зроблена па, так бы мовіць, акумуляцыі лепшых сусветных узораў графікі ў музейных установах горада і вобласці. Адным з арганізатараў унікальнага мерапрыемства таксама стаў Абласны краязнаўчы музей…